Twanisha Terry

Twanisha Terry (s. 24. tammikuuta 1999) on yhdysvaltalainen pikajuoksija.

Terry oli mukana Eugenen MM-kilpailuissa vuonna 2022. Kisoissa hän juoksi kultaa voittaneessa pikaviestijuokkueessa sekä karsiutui 100 metrin välierissä. Hän voitti 4 x 100 metrin viestin maailmanmestaruuden myös Budapestissa 2023. Lisäksi Terry on saavuttanut hopeaa 100 metrin juoksusta alle 20-vuotiaiden MM-kilpailuista vuonna 2018. Pan-Amerikan kisoissa 2019 hän saavutti 4 × 100 metrin viestissä pronssia ja oli 100 metrillä neljäs.

Ennätyksikseen Terry on juossut 100 metrillä ajan 10,82 vuonna 2022 ja 200 metrillä ajan 22,17 vuonna 2023.

Lähteet 

Yhdysvaltalaiset pikajuoksijat
Vuonna 1999 syntyneet
Elävät henkilöt